ועדת הכלכלה, כנסת 18, פרוטוקול מספר 513, 2011-05-24 09:00

כרמל שאמה-הכהן: בוקר טוב לכולם.

כרמל שאמה-הכהן: אני פותח את ישיבת ועדת הכלכלה.

כרמל שאמה-הכהן: על-סדר היום: הטבות ממנהל מקרקעי ישראל לאוכלוסיית המילואים ואופן מימושן.

כרמל שאמה-הכהן: אנו בעצם פותחים את הישיבה הראשונה בכנסת לציון יום ההוקרה למערך המילואים בצה"ל.

כרמל שאמה-הכהן: אני חושב שמערך המילואים הוא אחד הגופים שמסמלים את ישראל היפה והערכית.

כרמל שאמה-הכהן: זה מערך שלא מספיק מתוגמל על-ידי המדינה והוא בעיקר נותן.

כרמל שאמה-הכהן: המדינה גם לא יודעת לבסס מערך על בסיס רחב של האוכלוסייה, זה נשען יותר על מעטים שנושאים בנטל הולך וגובר.

כרמל שאמה-הכהן: במצב דברים כזה, מן הראוי שמדינת ישראל תדע לתגמל.

כרמל שאמה-הכהן: הגם שמילואים הוא דבר שעושים באופן אידיאליסטי, רצוי שפה יהיה גם תגמול ראוי ונכון.

כרמל שאמה-הכהן: אחת הדרכים שאפשר לתגמל אנשי מילואים, בוודאי בימים אלה, זה בהנחה על רכישת מקרקעין.

כרמל שאמה-הכהן: מדינת ישראל היא משווקת הקרקעות הגדולה בישראל.

כרמל שאמה-הכהן: ממשלות ישראל, גם זאת הנוכחית וגם הקודמות לה קיבלו החלטות, שתורגמו להחלטות של מועצת מקרקעי ישראל בדבר אפשרות להקנות הנחות לחיילים.

כרמל שאמה-הכהן: ממסמך שערך מרכז המחקר והמידע של הכנסת עולה שכבר יש מנגנון שמקנה הנחות, אבל זה ממש בקצה של הקצה וזה מעט מידי.

כרמל שאמה-הכהן: הסיכום מדבר על כ-241 חיילי מילואים שזכו ליהנות מההנחה ומהטבה כלשהי.

כרמל שאמה-הכהן: הממשלה קיבלה 3 החלטות שונות.

כרמל שאמה-הכהן: הראשונה התקבלה ב-6.1.2008 בזמן הממשלה הקודמת; החלטה נוספת התקבלה בינואר 2009 וההחלטה האחרונה התקבלה ב-15.11.2010.

כרמל שאמה-הכהן: ב-15.11.2010 קיבלה מועצת מנהל מקרקעי ישראל את החלטה מספר 1218, בדבר תיקון ההחלטות הקודמות, כשסעיף 2 קובע: "חייל מילואים פעיל, כפי שמוגדר בהחלטה, יהיה זכאי להנחה במחיר הקרקע, בהקצאת קרקע למגורים בבנייה נמוכה" - המשמעות היא בנייה צמודת קרקע – "בהתאם לאזור העדיפות הלאומית אליו שייך הישוב בו הוא מתגורר".

כרמל שאמה-הכהן: ההגדרה כוללת את התנאים הבאים: "חייל מילואים פעיל ששירת לפחות 10 ימי מילואים בשנה קלנדרית במשך 6 שנים שקדמו לשנה בה הגיש את בקשתו להנחה בקרקע.

כרמל שאמה-הכהן: או שירת לפחות 80 ימי מילואים בתקופה האמורה, או זכה בהרשמה ובהגרלה במכרז להקצאת קרקע או בהקצאה בפטור ממכרז בהתאם לתקנות חובת המכרזים".

כרמל שאמה-הכהן: שיעורי ההנחה הם בהתאם לאזורי העדיפות וגם לסוג ההחלטה.

כרמל שאמה-הכהן: ההנחות נעות מהנחה של 10% עד 35%.

כרמל שאמה-הכהן: מדובר בהטבות שיכולות להיות משמעותיות במונחים כספיים.

כרמל שאמה-הכהן: אבל, המסקנה הסופית היא, שההחלטות האלה לא מתורגמות בפועל למספר רב של מקרים אלא למספר מאוד מאוד מצומצם.

כרמל שאמה-הכהן: לכן בחרו נכון היוזמים, חברת הכנסת מירי רגב וחבר הכנסת איתן כבל, לבקש מוועדת הכלכלה להניח על סדר יומה היום את הנושא הזה, בהמשך למסמך שהכינה מחלקת המחקר של הכנסת, כדי לראות איך אפשר לשכלל ולייעל ולהרבות את ההטבות האלה.

כרמל שאמה-הכהן: אני מעביר את רשות הדיבור לחברת הכנסת רגב, בבקשה.

מירי רגב: תודה רבה לך יושב ראש ועדת הכלכלה, חברי כרמל.

מירי רגב: ועדת הכלכלה היא הראשונה מבין ועדות הכנסת שפותחת את היום החשוב הזה בכנסת.

מירי רגב: אני לא זוכרת שבו כנסת ציינה במיוחד את יום מערך המילואים.

מירי רגב: היום גם יתקיים טקס מרכזי באודיטוריום ומושב מיוחד במליאה.

מירי רגב: היום הזה לא בא על-מנת שנעשה "וי" לעצמנו ונטפח לעצמנו על השכם.

מירי רגב: הוא בא כדי שניתן דין וחשבון לעצמנו מה עשינו עד עכשיו במימוש חוק המילואים, בסטאטוס חוק המילואים, ומרגע זה מה אנחנו עושים בשנה הקרובה.

מירי רגב: היום הזה נועד לכך שאנחנו נגיד איך אנחנו יכולים לעשות יותר כדי לתגמל את אנשי המילואים.

מירי רגב: נמצאים כאן יו"ר פורום המח"טים והמג"דים, אבי סייג, שמלווה אותי בוועדת המשנה לכוח אדם במילואים לאורך כל השנה, עלה מיקנובסקי מפורום הח"פשים, כמובן הקמל"ר והנציגים השונים שיושבים פה.

מירי רגב: הדיון היום בוועדה עוסק ביישום חוק המילואים אותו הקריא היושב ראש.

מירי רגב: בעצם חיילי מילואים זכאים להנחות בכל מה שקשור למנהל מקרקעי ישראל.

מירי רגב: זאת יכולה להיות זכאות במכרזים לקרקע, זכאות למחיר למשתכן – אולי כאן המינהל ומשרד השיכון יאירו את עינינו.

מירי רגב: בעצם איך אנחנו מיישמים את החוק לטובת אנשי המילואים שעושים עד 100 ימי מילואים בשנה ולפעמים הם אף מפוטרים מהעבודה.

מירי רגב: זה הנושא המרכזי שאנחנו נעסוק בו היום במליאת הכנסת ובאודיטוריום.

מירי רגב: איך אנחנו מתגמלים את אותה קבוצה קטנה ואיכותית שעדיין מגיעה למילואים בגלל שהיא רואה בזה שליחות?

מירי רגב: צריכים לזכור שזאת קבוצה שרובה הם בני 30 פלוס.

מירי רגב: עול הכלכלה של הבית הוא עליהם ולכן אנחנו כחברה צריכים לתגמל אותם.

מירי רגב: המועדון הוא דבר על-הכיפק, הנחות לקולנוע זה דבר נהדר אבל בסוף איש המילואים צריך לסיים את החודש.

מירי רגב: הוא צריך לומר לעצמו: אני עושה מילואים בכבוד אבל אני רוצה שגם המדינה תיתן לי את מה שמגיע לי.

מירי רגב: אני מציעה שלפני שנשמע את מנהל מקרקעי ישראל, נשמע את קצין מילואים ראשי שהיה שותף לעבודה הזאת.

מירי רגב: לאחר מכן נשמע מה יש למנהל מקרקעי ישראל להגיד בכל מה שקשור לסטאטוס.

מירי רגב: כמובן, מי שרוצה להוסיף, שיירשם אצל מנהלת הוועדה.

שוקי בן-ענת: תודה לחברי הכנסת הנכבדים.

שוקי בן-ענת: אני חושב שעצם היום הזה, היוזמה של מירי רגב ואיתן כבל, היא יוזמה חשובה.

שוקי בן-ענת: אנחנו חושבים שמערך המילואים לא ממוצב מספיק בחברה האזרחית.

שוקי בן-ענת: מערך המילואים הוא יצירה חברתית צבאית זאת לא יצירה צבאית בלבד.

שוקי בן-ענת: יצירה ייחודית בעולם שהיא גם של הצבא וגם של המדינה.

שוקי בן-ענת: יושבים פה המג"דים האמיתיים.

שוקי בן-ענת: כל אחד כזה מוליך 500 אנשים למלחמה.

שוקי בן-ענת: אלה האנשים שמכירים את צרכי הביטחון של מדינת ישראל.

שוקי בן-ענת: אנשים שלקחו על עצמם מתוך מודעות והחלטה שלהם מחויבות שיש לה משמעויות כבדות לביטחונם האישי ולמצבם הכלכלי והפיננסי.

שוקי בן-ענת: בקטעים האלה אנחנו חושבים, וחשוב לשמוע אותם כי אלה המגד"ים האמיתיים, זה העוגן של צה"ל.

שוקי בן-ענת: בנוסף לזה, מערך המילואים זה המערך היחיד, הוא הפוטנציאל של המדינה שלנו לשמירה על ביטחונה.

שוקי בן-ענת: קיבלנו עכשיו התראה כבדה לבניין הכוח במה שקורה מסביבנו ואתם מכירים את זה טוב מוועדות הכנסת.

שוקי בן-ענת: זה הפוטנציאל שיממש את זה.

שוקי בן-ענת: אלה האנשים שמטפלים גם בחיים האזרחיים של הפקודים שלהם.

שוקי בן-ענת: פיקוד במילואים זה לא רק לדעת פקודת משימה ותכנית התקפה.

שוקי בן-ענת: חשוב מאוד שהם פה.

שוקי בן-ענת: בנוסף לשני הנושאים, אני ארצה להביא סקירה קצרה של מודלים של מדינות אחרות שגם מפעילות מילואים, האמריקאים, האוסטרלים והשוויצרים הן בנושא הזה והן בנושא שיעלה בוועדת ה כספים.

שוקי בן-ענת: שם המדינה לוקחת אחריות על מערך המילואים לטובתה על-מנת שהוא יהיה חסון ומספיק חזק לקיים את צרכי הביטחון.

שוקי בן-ענת: תודה.

אבי סייג: אני מפורום מג"דים, מח"טים וטייסים.

אבי סייג: אנחנו עובדים בכנסת ב-15 השנים האחרונות בקידום כל החקיקה בנושא המילואים.

אבי סייג: ראשית אני מברך את הכנסת שהיא עוסקת בנושאים הקשורים במערך המילואים וגם את המגד"ים שנמצאים פה – קשה לי להגיד אמיתיים או לא אמיתיים - אבל שבאמת עושים את העבודה שלהם נאמנה.

שוקי בן-ענת: מה זאת ההערה הזאת, אמיתיים או לא אמיתיים?

אבי סייג: אני לא יודע.

אבי סייג: אתה אומר מג"דים אמיתיים אז - - -

שוקי בן-ענת: זה פורום המג"דים האמיתי.

אבי סייג: בסדר, אז אנחנו נמשיך ברשותך.

שוקי בן-ענת: אני מבקש שתחזור ותמחק את זה.

שוקי בן-ענת: באיזו זכות אתה אומר למג"ד כזה מג"ד אמיתי או לא?

שוקי בן-ענת: את מי אתה מייצג?

שוקי בן-ענת: אני מבקש שזה יימחק מהפרוטוקול.

שוקי בן-ענת: אלה המג"דים האמיתיים.

אבי סייג: תקשיב, יושב לצידי טייס, יושב לצידי קצין בכיר - - -

שוקי בן-ענת: יושבים פה אנשים שלוקחים את כל המערך.

אבי סייג: שוקי, אנחנו לא בשני צידי המתרס.

שוקי בן-ענת: אתה שמת את עצמך בצד השני.

שוקי בן-ענת: אין לך שום זכות לומר המג"דים האמיתיים.

אבי סייג: אם זה הולך להיות ויכוח אז חבל על הזמן.

כרמל שאמה-הכהן: למה אתם צריכים להתווכח בכלל?

אבי סייג: אפשר להמשיך?

שוקי בן-ענת: אם לא ההערה הזאת אני הייתי יושב ושומע.

אבי סייג: אני לא מכיר את המושג אמיתי או לא אמיתי.

אבי סייג: יש הרבה מג"דים וזה בסדר.

כרמל שאמה-הכהן: מג"ד זה מג"ד, אין מג"ד לא אמיתי.

אבי סייג: בסדר, זה מה שאני מנסה לציין.

שוקי בן-ענת: זה כוח המשימה של מדינת ישראל.

אבי סייג: אנחנו מודים להם.

אבי סייג: חבר'ה, להיפך, אנחנו מודים וכל הכבוד וזה בסדר גמור.

אבי סייג: אפשר להמשיך?

כרמל שאמה-הכהן: כן.

אבי סייג: אנחנו מבקשים להעלות בוועדה הזאת דברים שכואבים לנו, למערך המילואים, לאנשים שמבצעים מילואים ונושאים בנטל בכל התפקידים השונים.

אבי סייג: נמצאים פה גם פורום הח"פשים, פורום חיילים פשוטים שעוסק בשינויי חקיקה, כפי שאתה יודע, כבר הרבה שנים, כולל את היוזמה לחוק המילואים.

אבי סייג: כשיזמנו את חוק המילואים ובדרך כזאת או אחרת הגשנו לפשרות כאלה ואחרות יחד עם החוקים שהצבא צירף.

אבי סייג: בסוף יש חוק מילואים שהוא טוב.

אבי סייג: לא השלמנו אותו ואנחנו מבקשים להשלים אותו.

אבי סייג: אנחנו היינו רוצים שהוועדה הזאת תדבר גם על הנושא של פיצוי שכר לאנשים שהם עצמאיים במילואים.

אבי סייג: עצמאי במילואים, כאשר הוא מקבל את צו המילואים חרב עולמו.

אבי סייג: הפיצוי לאיש המילואים העצמאי נעשה בהתאם לרווחים שלו בשנה הקודמת.

אבי סייג: לפי הרווחים בשנה הקודמת הוא לא מצליח בכלל לכסות את העלויות שלו בחודש שהוא יוצא למילואים.

אבי סייג: הקמנו תת ועדה של תת ועדה של כספים בנושא הזה.

אבי סייג: חשוב שתדעו ש-9.4% מהאנשים שמבצעים מילואים הם עצמאיים והבעיה היא מאוד קשה.

כרמל שאמה-הכהן: אין לי בעיה עם כל הדברים שאתה אומר אבל זה לא האולם המתאים.

כרמל שאמה-הכהן: ועדת הכלכלה לא אחראית על התחום הזה, היא לא יכולה לסייע בעניין הזה.

כרמל שאמה-הכהן: בוועדת הכלכלה עסקנו בנושא ספציפי ואין לי בעיה לשמוע גם נושאים אחרים ובלבד שהם תחת כנפה של ועדת הכלכלה שאחראית על משרדי התמ"ת, תחבורה, שיכון, תקשורת, תיירות וחקלאות.

כרמל שאמה-הכהן: אם יש לך הערות בתחומים האלה, נשמח לשמוע.

אבי סייג: בדוח מבקר המדינה, שקיבלנו אתמול, בסעיף התמ"ת מצוין במפורש הסעיף של המילואים, שהמדינה צריכה לפתור את בעיית העצמאים במילואים.

אבי סייג: זה מופיע בסעיף של התמ"ת.

אבי סייג: העצמאים במילואים סמוכים גם לשולחן התמ"ת.

אבי סייג: אני מעלה את זה כאן.

אבי סייג: אנחנו לא חושבים שהוועדה הזאת או יתר הוועדות שמתכנסות היום בבית, יפתרו את הבעיות.

אבי סייג: אנחנו רוצים להשמיע את הדעה שלנו ולהציג סטאטוס מבחינתנו ונדון בזה במליאה ובכנסת הזאת.

אבי סייג: אנחנו חושבים שיש לתת עדיפות במכרזים של המדינה לאנשים שמעסיקים אנשי מילואים.

אבי סייג: איך לעשות את זה?

אבי סייג: נצטרך לעשות את הדרך בהצעת חוק כזאת או אחרת.

אבי סייג: אנחנו נשב איתכם ואם יש לכם רעיונות, נשמח.

אבי סייג: הנושא של הקלות לנשות אנשי המילואים.

אבי סייג: אני מדבר בגוף זכר אבל שיהיה ברור שאני מתכוון לשני המינים, .

אבי סייג: הטבות לנשות אנשי המילואים, לא רק במגזר הציבורי אלא בכל המשק.

אבי סייג: שתהיה חקיקה שכשאיש מילואים יוצא למילואים, אשתו זכאית לשעה או שעתיים כל יום שהוא נמצא במילואים, לבוא לעבודה מאוחר יותר או לצאת מוקדם יותר.

אבי סייג: מעבר לזה היא תהיה זכאית גם להטבות נוספות.

אבי סייג: לא אפרט פה את הכול אבל חשוב שהדבר הזה ייעשה ולא רק במגזר הציבורי ממשלתי.

אבי סייג: אנחנו מבקשים שגם אתם תהיו מודעים לבקשה שלנו לפטור אותנו מ-25% מס בכל התגמולים שמגיעים לחיילי המילואים.

אבי סייג: לפני שראינו את התגמול, אוטומטית ניכו 25% מס.

אבי סייג: לפעמים זה אפילו מהווה פגיעה לאלה שמשתכרים פחות מ-25% במדרגת המס שלהם.

אבי סייג: אנחנו מבקשים לבטל את המס הזה בכלל.

אבי סייג: אם המדינה נותנת, זה לא פיצוי שהוא מחליף שכר ואנחנו נבקש לבטל את זה.

אבי סייג: הנושא של שכר מינימום למשרת במילואים.

אבי סייג: אנחנו נעשה הכול לשנות אותו.

אבי סייג: עשינו כבר חלק והיום שכר מינימום למשרת במילואים הוא 5,400 שקלים.

אבי סייג: נעשה הכול שזה יהיה השכר הממוצע במשק ולא 68% משכר היסוד.

אבי סייג: אלה הדברים שאנחנו נדון בהם.

אבי סייג: אני מבקש מכם, ממך היושב ראש.

אבי סייג: אנחנו נציע לך בכנסת הקרובה מספר נושאים לקדם.

אבי סייג: תודה רבה.

עלה מיקנובסקי: אני מפורום הח"פשים.

עלה מיקנובסקי: אנחנו שותפים לדרך עם פורום המג"דים כבר 11 שנה.

עלה מיקנובסקי: אנחנו באים לכנסת ובאמת יוזמים ומקדמים כל מיני הצעות ותיקונים.

עלה מיקנובסקי: ספציפית לנושא שלשמו התכנסנו היום.

עלה מיקנובסקי: קודם כל, הצגת נתון מאוד דרמטי, ש-241 איש נהנים או נהנו מההטבות שנוצרו בשנה האחרונה.

עלה מיקנובסקי: בעיניי זה פשוט מראה שההטבות או התנאים הם מאוד נוקשים ולא מאפשרים לרוב המערך ליהנות מהם.

עלה מיקנובסקי: שנית, אנחנו ליווינו בוועדת המשנה של מירי רגב בחוץ וביטחון את התהליך הזה מיום ההחלטה.

עלה מיקנובסקי: ההחלטה היתה ב-2008 והיו לה כל מיני החלטות המשך.

עלה מיקנובסקי: רק בנובמבר 2010 ההחלטה הזאת תורגמה לתקנות ואפשר לממש אותה.

עלה מיקנובסקי: למעשה 3 שנים מאז ההחלטה היא מתחילה להיות ממומשת.

עלה מיקנובסקי: בכל הדיונים לא הבנו למה כל-כך קשה לייצר פיתרון.

עלה מיקנובסקי: מסתבר שזה לא כל-כך מסובך אבל בכל זאת לוקח 3 שנים.

עלה מיקנובסקי: זה נכון גם לגבי שאר ההטבות הממשלתיות שנוצרו באותה החלטה משנת 2008 ושאנחנו ליווינו במהלך ה-3 שנים.

עלה מיקנובסקי: חלקם רק התממשו לאחרונה.

עלה מיקנובסקי: ב-2008 יצאה ההחלטה, חלקן התחילו ב-2010 וחלק עכשיו.

עלה מיקנובסקי: אנחנו מאוד מבקשים מהוועדה לסייע לנו לקדם את זה יותר מהר כל החלטה שתהיה וגם את מימושה, את התרגום לתקנות.

עלה מיקנובסקי: עדיין, למרות כל ההצהרות וכל הרצון הטוב, השורה התחתונה היא שבפועל לוקח הדברים לוקחים זמן רב.

עלה מיקנובסקי: למשרדי הממשלה יש הרבה זמן ולאנשי המילואים, בעיקר אנשים שעושים הרבה מילואים, אין להם זמן כי הם צריכים לעסוק בביטחון ולא לבוא לכאן ולהתחיל לבדוק איפה זה עומד .

עלה מיקנובסקי: תודה על היום הזה ואני מצפה שנמשיך לקדם ביחד במהלך השנה את שאר הנושאים.

מיטל לב: אני מייצגת פה את נשות המילואימניקים.

מיטל לב: אני רוצה לחדד אחד הנושאים שאבי נגע בהם ולהדגיש את הקושי של אישה שנשואה לאיש מילואים שיוצא לחודש מהבית ועם מה אנחנו נאלצות להתמודד, במיוחד כשיש ילדים קטנים.

מיטל לב: לי יש 3 ילדים, אחד מהם בן חודשיים, ילדה בת 7 וילד בן 5.

מיטל לב: אי-אפשר לתאר במילים את הקושי ואני חושבת שהמדינה לא מבינה אותו.

מיטל לב: זה נכון שהבעל יוצא למילואים והוא מקריב את חייו למדינה.

מיטל לב: הוא משאיר מאחוריו משפחה שכשהוא במילואים הוא דואג לה.

מיטל לב: הוא לא יודע מה קורה ולפעמים אין קשר.

מיטל לב: אני לא מדברת על עלויות כספיות של אלפי שקלים בחודש על הוצאות לבייביסיטר, משלוח מהסופר, עזרה במוניות כי אתה לא יכול לצאת מהבית כשהילד חולה.

מיטל לב: אני מדברת על לקום בבוקר, לארגן 3 ילדים ולהסיע אותם לגן, כשכל אחד נמצא בגן אחר, במקום אחר, בית ספר אחר ואתה צריך להעיר את התינוק שישן כי אין מי שיישאר להשגיח עליו בבית ואתה נאלץ לקחת אותו איתך.

מיטל לב: אני לא מדברת על חופשות הקיץ שאם האבא נמצא במילואים אז הפיתרונות שצריך לייצר לילדים גם בשעות אחר הצהריים, כדי שאני לא אפגע בעבודה שלי, הם מאוד קשים ואין שום עזרה מהמדינה בכל הנושא של תפעול הבית והמשפחה בזמן הזה שהאבא במילואים.

מיטל לב: אני חושבת שזה נושא שצריך לעלות לדיון ייחודי בכנסת ולפתור אותו ברמת המדינה.

מיטל לב: יש הרבה דברים שניתן לעשות, אם זה ביטוחים שהמדינה יכולה לתת לאנשי מילואים אם קורה משהו ב בית, אם קורה משהו כמו חירום רפואי, הקצאה של הסעות וכדומה.

מיטל לב: יש מיליון ואחד דברים שאפשר לעשות ולחשוב עליהם.

מיטל לב: אפשר לעשות קייטנות לילדים של אנשים שנמצאים במילואים בקיץ, עזרה בתשלומים, מציאת פיתרונות לאחר הצהריים, שירות בייביסיטר שאפשר לעשות.

מיטל לב: לפעמים הבעל נמצא במילואים חודש ואף יותר.

מיטל לב: יש הרבה פעמים שמבקשים מבעלי להישאר עוד תקופה בהתנדבות.

מיטל לב: אנחנו נפגעות בעבודה שלנו ובחיים האישיים שלנו.

מיטל לב: אין לנו חיים בחודש הזה.

מיטל לב: צריך לקחת את הנושא הזה בחשבון ולהתחיל להתייחס גם אליו.

מיטל לב: תודה רבה.

כרמל שאמה-הכהן: מי מאנשי המילואים מכיר את ההנחות במנהל מקרקעי ישראל.

כרמל שאמה-הכהן: שמעתם על זה לפני הדיון?

דוברים: כן.

כרמל שאמה-הכהן: כלומר, אתם מודעים.

שוקי בן-ענת: אני רוצה להמשיך את מה שמיטל אמרה.

שוקי בן-ענת: לאשת משרת המילואים אין מעמד חוקי, זה ברור לחלוטין.

שוקי בן-ענת: העניין הזה צריך להיות נדון בהיבט של מחויבות חברתית במקביל למחויבות התאגידית שמקובלת במשק..

שוקי בן-ענת: בזמנו הצעתי לנציב שירות המדינה, רעיון שהם אימצו אותו אבל אחר-כך הם ראו שהוא כל-כך טוב שהם הגבילו אותו רק לצווי 8.

שוקי בן-ענת: מדובר באותה שעה בבוקר ויום חופשי אחרי 10 ימים.

שוקי בן-ענת: הם אימצו אותו אבל אחרי כמה זמן הם אמרו שזה טוב מידי אז עכשיו הוא יהיה רק לצווי 8.

שוקי בן-ענת: קשה לבוא למעסיק פרטי ולומר לו שכל העלות עליו אבל בפירוש גם השוק הפרטי מודע לזה.

שוקי בן-ענת: אני לא חושב שאפשר לייצר מעמד חוקי.

שוקי בן-ענת: הדרך היא בפירוש דרך המחויבות.

שוקי בן-ענת: אשת המילואים, כפי שכולם רואים אותה, היא כבר לא הבייביסיטר האולטימטיבית של שנות השמונים.

שוקי בן-ענת: לאשת המילואים יש קריירה.

שוקי בן-ענת: אני יכול להגיד לכם שיש מ"פאים שלא הצליחו לצאת לקורס, שאורך 40 יום, מכיוון שהוא קובע את הלו"ז לפי הלו"ז של אשתו.

שוקי בן-ענת: היא עושה כרגע פוסט דוקטורט והמרצה שלה סגר לה לו"ז.

שוקי בן-ענת: אין מה לעשות, לטובת חוסנו של המערך אשת המילואים מחזיקה את העוגן.

מיטל לב: יש הרבה נשים שמבקשות מבעליהן להפסיק לשרת במילואים מכיוון שאי-אפשר לשאת בנטל.

שוקי בן-ענת: אני שמח שאשתי לא מאלה אבל בפירוש אני מבין אותם.

שוקי בן-ענת: לגבי ההנחות במנהל.

שוקי בן-ענת: אגב, המנהל הרחיב את ההנחות.

שוקי בן-ענת: הוא הוסיף את זה גם באזורי עדיפות לאומית א' ו-ב' כי בהתחלה דובר על ג'.

שוקי בן-ענת: זאת כפי הנראה כמות האנשים שמממשת את זה, זה המצב.

שוקי בן-ענת: בסופו של דבר אתה צריך הון בסיסי לבוא לקנות את הקרקע.

שוקי בן-ענת: אני חושב שהדבר צריך ללכת למקום אחר נוסף.

שוקי בן-ענת: המנהל עושה ככל יכולתו.

שוקי בן-ענת: אני חושב שהמסלול האמיתי לסייע לאנשי מילואים - הפרופיל של המילואימניק הממוצע זה אחד שבתחילת החיים שלו צריך לשאת עליו את הנטל של האקדמיה, של העבודה, של ההתבססות, של הלימודים ושל המילואים, במרבית למרבית האוכלוסייה.

שוקי בן-ענת: אנחנו יודעים שהאחוז של אלה שעושים מילואים הוא חד ספרתי.

שוקי בן-ענת: אני מדבר על מסלול "מחיר למשתכן".

שוקי בן-ענת: ההנחה האמיתית צריכה להיות בבנייה הרוויה.

שוקי בן-ענת: מסלול "מחיר למשתכן" זאת שיטת שיווק שמופעלת מתוקף החלטת ממשלה על-ידי משרד הבינוי והשיכון.

שוקי בן-ענת: מפה אני מבין, חבר הכנסת שאמה, שהיא נוגעת לענייננו.

שוקי בן-ענת: בשיטה הזאת מחיר הקרקע ועלויות הפיתוח ידועות מראש.

שוקי בן-ענת: התחרות בין המשתתפים במכרז היא על המחיר הסופי לזכאים.

שוקי בן-ענת: פה נכנסת ההנחה.

שוקי בן-ענת: ההנחה היום נקבעת על-פי הכנסה ועל-פי מספר ילדים.

שוקי בן-ענת: א', יש חשיבות לכך שמרבית אנשי המילואים גרים בדיור הזה.

שוקי בן-ענת: הם יוגדרו על-ידי משרד הבינוי והשיכון כזכאים לרכישת דירה במסלול של "מחיר למשתכן" ויהיו בקבוצת עדיפות גבוהה.

שוקי בן-ענת: הדבר העיקרי, ללא תנאי של מספר הילדים.

שוקי בן-ענת: למה?

שוקי בן-ענת: כי יש מגזרים במשק שאמרו שניתן הנחה ואחר-כך נביא סעיף שזה יהיה לפי מספר ילדים מסוים.

שוקי בן-ענת: זאת ההצעה של "המחיר למשתכן".

שוקי בן-ענת: אייל, אני אתן לך לומר מה שרצית.

אייל מלמן: נשאלתי פה על-ידי שכני לשולחן אם אנחנו מג"דים בקבע או במילואים.

אייל מלמן: כדי לחדד, אנחנו מג"דים במילואים כולנו, ללא יוצא מן הכלל.

אייל מלמן: נקראנו לפה לכנסת ובאנו כולנו בהתנדבות כדי לוודא שהדברים שנאמרים פה ברורים לכולם.

שוקי בן-ענת: תודה.

שוקי בן-ענת: (מציג מצגת) אני רוצה להציג את התפיסה, בעיקר של האמריקאים, כאשר המוטו שלהם הוא שמערך המילואים הוא הרווח של המדינה.

שוקי בן-ענת: המוטו שלהם שלהם: "The best investment for America".

שוקי בן-ענת: הם עושים את זה לא בגלל שהם עשירים, הם פשוט חכמים.

כרמל שאמה-הכהן: הם כבר לא כאלה עשירים.

מירי רגב: בכל זאת יותר מאיתנו.

שוקי בן-ענת: יש הבדל אחד בין החברה האמריקאית לחברה הישראלית ואני אומר אותו בביטחון גמור.

שוקי בן-ענת: אצלנו אנחנו רואים נכונות וקונצנזוס גדול בדבר הצורך בהפעלת כוח וירידה במספר האנשים שמוכנים להשתתף בנושא שעליו קונצנזוס.

שוקי בן-ענת: שם יש אי קונצנזוס מוחלט בצורך בהפעלת הכוח ותמיכה מלאה של המדינה והחברה והוקרה חברתית לטובת אלה שעושים את הנושא שאין עליו קונצנזוס.

שוקי בן-ענת: אם הם אומרים The best investment for America", הם יודעים למה הם אומרים את זה.

שוקי בן-ענת: המדינה, דרך הצבא, עושה קשר עם מעסיקים ותומכת בהם, בהיבט של הקלות במיסוי, בהיבט של יצירת תנאי העסקה נוחים יותר במדדים כלכליים, על פי כמות הימים שהעובדים שלהם משקיעים, בשמירת התנאים של העובדים שלהם שחוזרים ממילואים והם הולכים להצבות ארוכות.

שוקי בן-ענת: המדינה יוצרת קשר ישיר, בין אם זה מעסיקים, בין עם זה בתחום הבנייה, עם גופים שעוסקים בכל תחומי החיים בשני היבטים: אחד, להסביר להם מה היתרון היחסי של אנשי מילואים בדבר אחרים שנמצאים איתם בתחרות במשק השני.

שוקי בן-ענת: דבר שני, בתמיכה באנשים עצמם.

שוקי בן-ענת: הם מקימים מרכז סיוע לאיש המילואים.

שוקי בן-ענת: פה אנחנו מתייחסים גם לאשת המילואים.

שוקי בן-ענת: מרכז סיוע לאיש המילואים, שהמדינה מפעילה אותו על-מנת לתמוך במשפחות איש המילואים.

שוקי בן-ענת: זה לא רק האינסטלאטור.

שוקי בן-ענת: הציניים אומרים: אתה רוצה שהאינסטלאטור יתעסק עם אשתך כשאתה במילואים?

שוקי בן-ענת: זאת לא הכוונה.

שוקי בן-ענת: אגב, יש תכנית יפה מאוד של "מועדון בהצדעה", דרך ביטוח זול ואני חושב שזאת בהחלט תפיסה.

שוקי בן-ענת: אם המדינה לא נותנת, אז הנה.

שוקי בן-ענת: "מועדון בהצדעה" הצבא שם - - -

קריאה: כאן זה לא הבעיות התפעוליות בבית אלא הבעיות הקשות של הזמן של האישה והטיפול בילדים.

מיטל לב: בדיוק.

שוקי בן-ענת: אני מבין שאתה מדבר מהזיכרונות כי לדעתי אתה כבר 7 שנים לא עושה מילואים.

שוקי בן-ענת: איך אתה זוכר את הדברים האלה?

אבי סייג: שוקי, אם באת להשמיץ אותי – אם הדיון הזה היה ממוקדם להשמיץ אותנו, אז תפסיק עם זה כי זה לא עניין.

עלה מיקנובסקי: אתה לא יזמת את המהלך אצל נציב שירות המדינה.

עלה מיקנובסקי: ב-2003 יזמנו אותו לפני שהיית שם.

עלה מיקנובסקי: אנחנו לא רוצים לתקן ולהשמיץ אותך.

עלה מיקנובסקי: לך קדימה.

שוקי בן-ענת: אתה העזת לומר שאלה לא המג"דים האמיתיים.

אבי סייג: גם אתה לא מילואימניק

אבי סייג: אם עוסקים בהשמצות אז יש לנו דף עם האשמות.

שוקי בן-ענת: אתה 7 שנים לא עושה מילואים - - -

עלה מיקנובסקי: מ-2002 הייתי פה ביחס למיגון החיילים.

עלה מיקנובסקי: מי בא לפה למבקר המדינה וביקש לעשות דוח, אתה?

עלה מיקנובסקי: אז בוא לא נשמיץ.

שוקי בן-ענת: אתה בכלל לא מילואימניק, נמשיך הלאה.

עלה מיקנובסקי: בוא נפסיק פה ולא נשמיץ.

שוקי בן-ענת: אם לא האמירה הזאת – אתה לא מילואימניק.

עלה מיקנובסקי: אני שירתתי עד גיל 41 ואני לא חייב לך כלום.

כרמל שאמה-הכהן: חברים, מספיק.

שוקי בן-ענת: אתה מעז להגיד?

שוקי בן-ענת: לפני שהתגייסת לסדיר – אני עם 1,000 ימי מילואים יותר ממך.

שוקי בן-ענת: אתה מעז לומר למג"ד פה שהוא לא מג"ד אותנטי?

שוקי בן-ענת: , חצוף.

שוקי בן-ענת: אני אחראי על - - -

אבי סייג: רק שלא יתפרש.

אבי סייג: כל המג"דים פה, אתם לא אותנטיים, אתם הרבה יותר.

אבי סייג: אתם יותר טובים מכולנו, שלא יהיה ספק.

אבי סייג: אני עושה מילואים 35 שנה.

אבי סייג: לא מעט מילואים, אולי פחות משוקי.

אבי סייג: אבל אני לא מכיר את המונח מג"ד אמיתי.

אבי סייג: רק על זה דיברתי.

אבי סייג: חבר'ה, שלא יהיה ספק.

אבי סייג: תצאו פה למסדרונות, יש כאן הרבה מג"דים, יש מח"טים בחוץ.

אבי סייג: תפסיקו עם זה.

אבי סייג: אתה רוצה לריב אז נריב, יאללה.

מירי רגב: אני מבקשת שאת כל משחקי האגו נשים בצד.

מירי רגב: כל פורום בפני עצמו דואג בסוף לאנשי המילואים.

מירי רגב: אין פה תחרות, כולם ביחד לטובת אלה שנמצאים פה ולטובת אלה שאינם פה כדי לתגמל אותם.

אבי סייג: תודה מירי.

שוקי בן-ענת: אנחנו ממשיכים ואנחנו בפירוש אותו צבא.

שוקי בן-ענת: מרכז סיוע ללוחם ולמשפחתו.

שוקי בן-ענת: גם כשהוא נמצא במילואים וגם בין תקופות המילואים.

שוקי בן-ענת: המרכז תומך גם בקהילה, גם בהעסקה, גם במשפחה עצמה.

שוקי בן-ענת: לא ירדנו לפירוט של רזולוציות מה הם עושים אבל מבחינת הרעיון והמחויבות המדינתית, ואני משליך את זה אלינו, זאת המחויבות לשמירת כשירותו של המערך.

שוקי בן-ענת: פה יש פירוט של אותו מרכז סיוע, מה הם מקבלים.

שוקי בן-ענת: זה מתייחס לזה שקוראים לתקופות ארוכות במסגרת צווי 8.

שוקי בן-ענת: זה משתלב עם כל נושא דחיית יעדים אבל טיפול באדם וגם במשפחה שלו כשהוא חוזר ממשימה ארוכה.

שוקי בן-ענת: אני אסתפק בהיבט האמריקאי הזה.

שוקי בן-ענת: הכוונה שלי היא לומר למחוקק שהמדינה צריכה לתת את חלקה.

שוקי בן-ענת: זה מערך של המדינה ושל הצבא.

מירי רגב: ברוך הבא, איתן כבל.

ליאור אטיאס: אני מג"ד במילואים.

ליאור אטיאס: נכון להיום אני בפיקוד העורף.

ליאור אטיאס: באמת המריבות הן לא לעניין.

ליאור אטיאס: מה שחשוב להבין הוא שאני והחברים שלי שנמצאים פה באנו למילואים, התקדמנו ועשינו מה שעשינו והגענו להיות מג"דים.

ליאור אטיאס: הבנו שאנחנו עושים את זה מתוך צורך מסוים וגם מתוך אמונה שזאת הדרך הנכונה לעשות את הדברים.

ליאור אטיאס: מה שלא אמרו לנו בתהליך הזה, שמעבר להכשרת הלוחם, שזה מה שאני יודע לעשות בתור איש מילואים ובתור לוחם, צריך גם להתעסק בהמון בעיות אישיות שנובעות מהסיפור הזה.

ליאור אטיאס: אני לא מדבר על בעיות סטנדרטיות שמכירים מהסדיר אלא מהעבודה שמגיע חייל מילואים, מגיל 23 וצפונה.

ליאור אטיאס: זה מתחיל בסטודנטים שאומרים לך: אם אני הולך אני מאבד את השנה הזאת ואני מממן אותה מכיסי.

ליאור אטיאס: לאחר מכן בעלי עסקים קטנים שבונים את עצמם.

ליאור אטיאס: בתור מג"ד ישבתי כמה פעמים בישיבות כאלה ואמרתי למילואימניק: אני לא מזמן אותך למילואים כי חשובה לי הפרנסה שלך.

ליאור אטיאס: אם אני מביא אותך לפה, אתה פשוט נעלם משוק התעסוקה לחצי שנה.

ליאור אטיאס: האובדן שנוצר, אובדן ההכנסות, מצבים של עיקולים שאנשים כאלה מקבלים כי פתאום לא סיפקו סחורה למישהו מסוים במועד מסוים, זה דבר שאי-אפשר להתעלם ממנו.

ליאור אטיאס: אין לי מושג לאיזה כיוון אנחנו הולכים פה בהיבט של הטבה כזאת או אחרת, אם בנושא של מקרקעין או הטבות אחרות.

ליאור אטיאס: חשוב להבין, אנחנו הולכים ומאבדים אנשים מהרבה מאוד סיבות.

כרמל שאמה-הכהן: אתה יכול לתת דוגמה קונקרטית איזו הטבה שמפריעה לסטודנטים בצורה הכי מהותית.

עלה מיקנובסקי: עדיף לדבר במושגים של פיתרונות כי הטבה זה נשמע משהו חד פעמי.

כרמל שאמה-הכהן: זה עניין של סמנטיקה.

עלה מיקנובסקי: אם אומרים הטבות, זה נתפס כאילו עושים לנו טובות.

כרמל שאמה-הכהן: אתה רואה את זה לא נכון.

כרמל שאמה-הכהן: אין ויכוח שלאנשי המילואים מגיעות הטבות.

כרמל שאמה-הכהן: מי שיש לו ויכוח עם זה יש לו בעיה.

ליאור אטיאס: אני אתן דוגמה קטנה.

ליאור אטיאס: סטודנטים שעובדים בעבודה נוספת.

ליאור אטיאס: בדרך-כלל הם עובדים בעבודות זמניות וכשהם חוזרים חזרה מהמילואים אין להם את ההטבה הזאת.

ליאור אטיאס: המבין יבין את המשמעות של זה.

ליאור אטיאס: בדרך כלל מדובר במלצרות, שמירה ודברים מהסוג הזה.

ליאור אטיאס: גם ארגונים שעושים שמירה במשרדי ממשלה ומקומות כאלה.

ליאור אטיאס: אומרים לאדם: אם אתה עושה מילואים, אז בוא ניפרד בשלב הזה.

ליאור אטיאס: אני לא רוצה להפריע יותר מידי אבל כדי להבהיר את הנקודה הזאת, אנחנו צריכים לצאת עם איזו תובנה שמה שנעשה פה בעצם יקדם את המדינה כולה למצב שבו אנשים יעשו יותר מילואים ולא ייפגעו מזה.

מירי רגב: אני רוצה להגיד משהו גם למג"דים שנמצאים פה ונרשמו.

מירי רגב: כפי שאתם רואים, היושב ראש מאפשר לכולם להתבטא ובוודאי שכרמל מבין את החשיבות הזאת.

מירי רגב: בואו נתרכז פה בנושא מנהל מקרקעי ישראל.

מירי רגב: כל ועדה מתרכזת בנושא אחר.

מירי רגב: ועדת חינוך דנה בנושא הסטודנטים, אחרת נפספס את העניין הזה כאן ולא יהיה לנו בסיס להמשך דיונים שנקיים אחר-כך בוועדה.

מירי רגב: בואו תתייחסו לנושאים הספציפיים אותם הציג הקמל"ר.

מיטל לב: איזו ועדה דנה בנושא נשות המילואים?

מירי רגב: היא לא דנה בזה הפעם.

מירי רגב: אי-אפשר לעשות הכול.

מירי רגב: זה נושא שרשום על הפרק.

מירי רגב: ישבתי עליו עם קמל"ר.

מירי רגב: אנחנו הולכים לעשות פורום של נשות המילואים ונתעסק גם בעניין הזה.

כרמל שאמה-הכהן: אתם יכולים לקחת לתשומת לבכם שמעבר לנושא הספציפי שאנחנו דנים בו, הוועדה אחראית כמעט על כל תחומי הכלכלה: ארגוני המעסיקים, החברות הגדולות מגיעות אלינו לעיתים תכופות.

כרמל שאמה-הכהן: לכן אם יש דברים כאלה שהם בולטים ומצריכים טיפול, אפשר להעלות אותם גם מעבר ליום ההוקרה לאנשי המילואים.

כרמל שאמה-הכהן: לגבי נושא המילואים אתם תמצאו פה קונצנזוס מהאופוזיציה דרך הקואליציה, למעט הסיעות שהם אינן ציוניות.

כרמל שאמה-הכהן: אין פה מחלוקת על העניין.

כרמל שאמה-הכהן: גם אולי אפילו סיעות שלא משתתפות ומצביעות לפי מגזרים, הן מבינות את החשיבות של מערך המילואים.

כרמל שאמה-הכהן: כעת אני מעוניין לשמוע את נציגת מנהל מקרקעי ישראל.

אלה ירניצקי: יש לי עדכון קטן.

אלה ירניצקי: גם מירי מכירה וגם ראיתם מהמסמך של מחלקת המחקר.

אלה ירניצקי: מועצת מקרקעי ישראל תיקנה 3 פעמים את ההחלטה בעניין ההטבה.

אלה ירניצקי: בכל פעם הרחבנו את ההטבה.

אלה ירניצקי: בהתחלה דיברנו רק על הרשמה והגרלה ופטור ממכרז.

אלה ירניצקי: בתיקון השני הוספנו מכרזים ובתיקון השלישי, ביוזמת שר האוצר, שינינו את האחוזים כמו שהקראת בסעיף 2.

אלה ירניצקי: בשבוע הבא המועצה מתכנסת שוב ואנחנו יזמנו תיקון נוסף גם כדי לתת פה איזו הרחבה נוספת וזאת בעקבות פניות רבות שהגיעו אלינו מקמל"ר או מכל מיני גופים בצה"ל.

אלה ירניצקי: מה שקרה הוא שההגדרה של חייל מילואים היתה שונה אצלנו מזו של צה"ל.

אלה ירניצקי: השוני העיקרי הוא שבהחלטה האחרונה שלנו, זאת שבתוקף עכשיו, 6 שנים מוגדרות כ-6 השנים האחרונות.

אלה ירניצקי: כלומר, חייל יכול היה לצבור 10 ימי מילואים רק ב-6 השנים האחרונות.

אלה ירניצקי: היתה חלופה נוספת 80 ימים בסך הכול.

אלה ירניצקי: הבנו שבצה"ל מדברים על 6 שנים החל משנת 2000.

אלה ירניצקי: כלומר, חייל היום יכול לקבל הטבה מבחינתם גם אם הוא עשה מילואים מ-2000 עד 2006.

אלה ירניצקי: לאחר שהיו הרבה פניות כאלה וראינו שזה יוצר בעיה, גם מבחינת ההיקף של האנשים שאנחנו יכולים לתת להם הטבה וגם מבחינת האחידות, פשוט פרקטית - - -

עלה מיקנובסקי: למה דווקא 2006?

אלה ירניצקי: אני אומרת שאנחנו, בהגדרה שלנו, דובר על כך שכשאתה בא לרכוש מגרש, אתה צריך להראות שב-6 השנים האחרונות עשית בכל שנה לפחות 10 ימי מילואים.

אלה ירניצקי: ההגדרה של צה"ל היא החל מ-2000, כך הבנתי.

שוקי בן-ענת: לא.

שוקי בן-ענת: ההגדרה של צה"ל משתלבת עם ההיגיון שלכם שזאת הטבה של פעם בחיים ולכן צריך איזה ותק מסוים במילואים.

שוקי בן-ענת: עקב שינוי הגדרת משרת המילואים הפעיל עכשיו זה טיפה משתנה, אבל גם צה"ל מדבר על צבירת ותק של שנים במילואים פלוס כמות ימי המילואים שמוגדרת כרגע בהגדרה.

אלה ירניצקי: הכוונה היא לתאם איתכם.

אלה ירניצקי: הבנתי שאתם מונים 6 שנים משנת 2000 כדי לתת את האישור השש שנתי.

שוקי בן-ענת: ממש לא.

אלה ירניצקי: איך אתם סופרים את ה-6 שנים?

שוקי בן-ענת: 6 שנים בשירות המילואים ולא 6 שנים אחרונות.

אלה ירניצקי: החל ממתי?

שוקי בן-ענת: אין פה תאריך התחלה, האדם נמצא בשירות מילואים.

איתן כבל: סליחה שאני מתפרץ, יש פה עגלה לפני הסוסים.

איתן כבל: קודם כל מהי ההטבה, לפני שאנחנו מתווכחים מי מקבל אותה.

מירי רגב: דיברנו כבר על ההטבה.

מירי רגב: הוועדה משודרת ולכן אולי תגידי בקול מה ההטבה, כדי שכל האנשים ידעו על מה מדובר.

מירי רגב: אולי תגידי מה ההטבה כפי שאת מבינה אותה.

אילן דגני: קבעו הנחות, בהתאם לאזורי עדיפות במדינת ישראל.

אילן דגני: במרכז הארץ נקבע שההנחה תהיה בשיעור של 10% ובלבד שלא תעלה על 50,000 שקלים.

אילן דגני: באזור עדיפות ב' 20% ובאזור עדיפות א' 35%.

אילן דגני: יכול להיות שחלק מהנתונים שמופיעים בפניכם לגבי המספר הוא מתייחס לאזורים האלה.

אילן דגני: צריך לזכור שיש איזור נוסף ושלא נכנס פה בטבלה, ושבכלל אלה הקצאות שהמנהל מקצה אותן בקרקע, שזה קו עימות לבנון ואזורי פריפריה.

מירי רגב: הוא מקצה קרקע אפס אבל את הפיתוח הוא לא מקצה.

אילן דגני: פיתוח זה פיתוח לתשתיות.

אילן דגני: בעניין הפיתוח, צריך לזכור שבאזורי עדיפות ובאזור קו עימות לבנון למעשה משרד הבינוי והשיכון מסבסד חלק מעלויות הפיתוח.

אילן דגני: כלומר, גם מרכיב הקרקע יש בו מרכיבי הנחה וגם במקומות מסוימים אנחנו מוודאים ואנחנו דואגים בעניין הזה לכל אזרחי מדינת ישראל, שבמקומות שאזרח זכאי לסבסוד של עלויות הפיתוח, אנחנו מביאים את זה בפניו.

אילן דגני: זה לרבות מה שקורה בהרחבות בקיבוצים ובמושבים.

אילן דגני: יש טבלאות מסודרות שכל אזרח ובוודאי כל חייל מילואים ידעו מהם הסכומים של הפיתוח ואם קיים סבסוד.

איתן כבל: זה רק לבנייה צמודת קרקע?

אילן דגני: מדובר בבנייה צמודת קרקע.

איתן כבל: בבניית צמודי קרקע מדובר על לתת 50,000 מתוך מיליון.

איתן כבל: זה בסדר, אני מאלה שלא מתבכיינים על שום שקל, אבל בסוף לחיים יש דינאמיקה ואתה צריך להיות פרקטי.

איתן כבל: זה קורה פעם אחר פעם שרשומה לנו הטבה ובפועל אתה לא יכול לממש אותה, בוודאי כשאנחנו מדברים על חיילי מילואים בתחילת דרכם.

איתן כבל: אתה מכיר את זה באופן אישי.

איתן כבל: העניין הוא לא רק לבוא ולרשום.

איתן כבל: מה קורה?

איתן כבל: יש רשימה של הטבות שהן אות מתה.

איתן כבל: בסופו של דבר רוב הדברים או חלק מהדברים הופכים – אתה יודע, עד היום הזה, הדבר היחיד שכולנו התרגשנו ממנו זה 400 שקל שהיינו צריכים לשלם על הרישיון וזה ירד ל-10 שקלים.

איתן כבל: זה היה ה"בז".

איתן כבל: אתה מבין על מה אנחנו מדברים?

שוקי בן-ענת: זה 3 שקלים לחודש.

איתן כבל: אני מנסה להיות מעשי.

איתן כבל: בסופו של עניין מדובר בבני אדם.

איתן כבל: אתה פוגש אותם ואתה שומע את ההתלבטויות שלהם.

איתן כבל: הם מספרים לך: זה יפה, אבל הלכתי ואמרו לי תביא, תלך, תעשה?

איתן כבל: מה אני אעשה זה עולה 2,000,000 שקלים בכלל.

איתן כבל: מה אני מנסה לומר?

איתן כבל: צריך לקחת את הדברים ולהוריד אותם אל המציאות.

איתן כבל: המציאות היא יותר מורכבת.

איתן כבל: רובנו עדיין נכנסים למכרזים של בנייה רוויה.

איתן כבל: הלוואי ולרובנו היתה היכולת להיכנס ולהשתתף במכרזים לבנייה צמודת קרקע, בוודאי כשאתה בתחילת דרכך.

איתן כבל: יושבים פה אבי אסייג ועלה מיקנובסקי, שבאמת פעילים בנושאים האלה בשוטף וביום יום.

איתן כבל: אנחנו חייבים לקחת את ההטבות האלה ולהוריד אותן מהקומה ה-30 במגדלים כאלה ואחרים ולהביא אותם אל המציאות.

עלה מיקנובסקי: כשלא היית כאן, נתנו נתון ש-241 איש הצליחו לממש את זה.

איתן כבל: זה יפה, אני לא מזלזל בזה.

מירי רגב: יפה מאוד אבל לא מספיק.

איתן כבל: אמרתי בפתיחת דבריי שכל הטבה, כל דבר שניתן אני מברך עליו.

עלה מיקנובסקי: אבל אמרת שצריך להנגיש את זה לכמה שיותר אנשים.

איתן כבל: בדיוק, הרי זה הסיפור, ההנגשה.

איתן כבל: בסופו של דבר מי שגר בקו עימות זוכה ממילא להטבה הזאת.

איתן כבל: תבדוק כמה מהם גרים בקו עימות וכמה מהם בנים ממשיכים.

איתן כבל: בסוף, מדובר באותם אנשים מפתח-תקוה, מראש העין, מהוד השרון או מחדרה.

איתן כבל: היה מעניין לראות את הפילוח של הקנייה.

מירי רגב: אמרת שבשבוע הבא אתם הולכים להרחיב איזו תקנה.

מירי רגב: תגידי מה אתם הולכים להרחיב?

אלה ירניצקי: עד היום, לפי ההגדרה, חייל שזכאי להנחה הוא חייל ששירת ב-6 השנים האחרונות, 10 ימים לפחות בכל שנה.

אלה ירניצקי: היינו בקשר עם אמיר חי ועוד אנשים מצה"ל שאמרו לנו שאצלם האישור ה-6 שנתי ניתן לאנשים שהגדרתם: חייל מילואים אשר ביצע 10 ימי שירות פעיל ומעלה בכל שנה במהלך 6 שנים, לא בהכרח רצופות, החל משנת 2000.

אלה ירניצקי: זה התנגש אצלנו, כי אצלנו זה רק מי שהגיע למכסה ב-6 השנים האחרונות.

אלה ירניצקי: לכן ביקשנו ממועצת מקרקעי ישראל שתתכנס בשבוע הבא לשנות את ההגדרה כך ש-6 השנים יוכלו להיספר החל משנת 2000.

אלה ירניצקי: עכשיו, בעקבות ההערה של קמל"ר, אנחנו נבדוק אם זאת ההגדרה.

מירי רגב: זה בסדר גמור, הרי שינוי את חוק המילואים.

איתן כבל: אף אחד לא יתמוטט אם תרחיבו את זה לשנת 2000.

אלה ירניצקי: גילוי נאות: קודם כל יש פה גם איזה צמצום כי הורדנו את האופציה של 80 ימים כלשהם ב-6 השנים האחרונות.

אלה ירניצקי: המטרה היא גם לבוא לקראת חיילים אבל גם לסנכרן עם ההגדרה של צה"ל.

אלה ירניצקי: בסופו של דבר חייל מילואים שמגיע לממש את ההטבה מביא את האישור השש שנתי שצה"ל נותן.

אלה ירניצקי: אנחנו רצינו שהאישור יהיה אותו אישור וההטבות יחולו על אותו ציבור.

עלה מיקנובסקי: יש הגבלה מתי הוא יכול לממש את זה?

עלה מיקנובסקי: נגיד שהוא מסיים שירות מילואים בגיל 40.

עלה מיקנובסקי: יש לו 6 שנים צבירה.

עלה מיקנובסקי: באותו יום אין לו את הכסף ואחרי 5 שנים הוא רוצה לממש את ההטבה.

אלה ירניצקי: אם הוא עדיין עונה לרף.

עלה מיקנובסקי: 80 יום יש לו אבל הוא כבר לא במילואים.

קריאה: האם הזכות הזאת נשמרת לו?

איתן כבל: אתה מעלה שאלה מצוינת.

עלה מיקנובסקי: עזבי את האישורים של הצבא.

עלה מיקנובסקי: אדם צבר את ה-80 יום במשך כל שנות המילואים שלו.

עלה מיקנובסקי: הוא עזב את השירות ושנתיים אחרי זה הוא רוצה לממש את הזכות הזאת.

עלה מיקנובסקי: האם הוא יכול?

אלה ירניצקי: כרגע, אני חושבת שלא.

איתן כבל: זה נושא שצריך בהחלט להתייחס אליו.

מירי רגב: צריך לעשות איזה תיקון כי רוב המג"דים והמ"פאים במילואים הם בני 30.

מירי רגב: בני 30 לא יכולים היום לקנות בית אלא אם אנחנו הילדים של אקירוב וזה קשה.

מירי רגב: אחרי שהמג"ד עשה את כל ימי המילואים שלו, הוא הגיע לגיל 45 או 50.

מירי רגב: הוא אסף מספיק כסף, לקח הלוואות ועכשיו הוא יכול לממש את הזכות שלו.

איתן כבל: צריך שיהיה בנק זכויות.

מירי רגב: זאת אומרת שצריך שנשמור לו את אותה זכות לגיל מאוחר יותר.

מירי רגב: כמובן, הזכות הזאת עומדת לו רק פעם אחת בחיים.

מירי רגב: בואו נעשה את התיקון הזה.

אילן דגני: אתם מבקשים שאם הוא סיים את המילואים שלו בגיל 45, למעשה ייקחו אחורה עד 6 שנים - - -

מירי רגב: ליאור עשה 7-8 שנים מילואים ועשה 10 ימים במינימום.

מירי רגב: היום ליאור לא מסוגל לקנות דירה כי אין לו את הכסף.

מירי רגב: הוא עובד, הוא מתפרנס.

מירי רגב: הוא סיים את שירות המילואים ב גיל 45.

מירי רגב: בגיל 52 יש לו אפשרות לקנות דירה.

מירי רגב: עכשיו הוא בא למנהל מקרקעי ישראל - - -

אילן דגני: עד מתי אתם רוצים שהזכות הזו תישמר?

מירי רגב: הזכות הזאת תישמר לו כל החיים אם הוא עשה מילואים והוא ניצל אותה באופן חד פעמי.

אייל מלמן: יש עם זה בעיה כי חייל יכול לעשות מילואים מגיל 21 עד גיל 27, לצבור 10 ימים בשנים האלה ואחרי זה להשתחרר.

איתן כבל: אנחנו לא עומדים כרגע לעלות ולרדת ברזולוציות אבל בפירוש יש כאן נושא שמחייב התייחסות.

איתן כבל: מה שאתה מעלה זה גם נכון, צריך למצוא את נקודת האיזון אבל הכוונה היא כוונה נכונה.

אלה ירניצקי: אני רק רוצה לדעת, האם במצב כזה ניתנות הטבות אחרות?

איתן כבל: לא נבקש לאגור לנו זכות לכניסה לשמורות של החברה להגנת הטבע.

עלה מיקנובסקי: זאת ההטבה הכי משמעותית מבחינה כספית.

עלה מיקנובסקי: זאת הטבה שהיא תלויית מצב סוציו-אקונומי מסוים.

עלה מיקנובסקי: בהתחלה אי-אפשר להגיע לזה.

מירי רגב: אני מציעה שבשבוע הבא אתם תבדקו במועצה - - -

אלה ירניצקי: אני לא יודעת אם זה יגיע למועצה הקרובה.

מירי רגב: תבדקו אם ניתן לפתור את זה במסגרת המועצה או שצריך לזה תיקון חקיקה.

איתן כבל: אני כבר אומר לך, כמי שעסק בזה המון שנים – אני מציע שאנחנו נשב ונתכנס ונחליט מה אנחנו רוצים בדיוק.

איתן כבל: דבר שני, זה צריך להיות מובא למועצה.

איתן כבל: המועצה היא הגוף העליון הסוברני להחליט את ההחלטות האלה, זה כמו חקיקה.

מירי רגב: בואו נחליט שאנחנו מבקשים בקשה כזאת ואנחנו נעקוב אחרי העניין הזה.

אילן דגני: אבל אנחנו לא נעכב את המועצה הקרובה.

אילן דגני: אנחנו נתקדם עם התיקון ואם תבקשו תיקון נוסף, יהיו עוד מועצות בעתיד.

שוקי בן-ענת: אנחנו נביא את עמדת צה"ל לגבי מועד תפוגת הזכאות.

שוקי בן-ענת: הנתון שעלה ציין הוא נכון, זאת הטבה של פעם בחיים שמצריכה ותק מסוים.

שוקי בן-ענת: זאת ההטבה היחידה מבין ההטבות, כל היתר הן חד שנתיות.

שוקי בן-ענת: זאת הטבה שאני קורא לה סטטוטורית, היא מייצרת סטאטוס חברתי של משרת מילואים.

שוקי בן-ענת: זאת לא הטבה שנועדה לשפר את חשבון הבנק והיא היחידה כרגע שמצריכה זכאות.

שוקי בן-ענת: אנחנו נבדוק עוד פעם את הסנכרון של ההגדרה כי השתנתה הגדרת משרת מילואים פעיל.

שוקי בן-ענת: אתמול השתנתה ההגדרה.

אילן דגני: אנחנו לא נעכב את ההליכים שאצלנו, זה העניין.

אלה ירניצקי: אם השתנתה ההגדרה אולי כן צריך לעכב.

קריאה: האם ההטבה הזאת תופסת רטרו אחורה, היות והיא נכנסה שנה שעברה.

קריאה: אני פניתי לפני 3 שנים, השאלה האם זה תופס?

אילן דגני: לא.

איתן כבל: תמיד יש את התיחום הקרוב.

קריאה: ראה אלמנות צה"ל.

איתן כבל: בדיוק.

אילן דגני: עלה פה עניין של מחיר למשכן.

אילן דגני: במחיר למשתכן הערך של הקרקע הוא קבוע, בהתאם לערך שהמנהל או שמאי המדינה קובעים אותו, והתחרות היא בין היזמים לגבי עלות הדירה.

אילן דגני: כלומר, למעשה, מי שנותן את ההצעה הזולה ביותר בהצעה שלו למכרז.

אילן דגני: תסלחו לי, אבל אני לא יודע - - -

מירי רגב: אנחנו כולנו יודעים שמחיר למשתכן כנראה יוצא לפועל רק למגזר חרדי בבית שמש, ב-400,000 וב-500,000 שקלים כי בראש העין היה מחיר למשתכן 1,200,000 שקלים.

אילן דגני: אבל אף אחד לא התמודד.

מירי רגב: כי העלתם כזה מחיר מקסימום - - -

אילן דגני: אבל אנחנו לא מעלים.

אילן דגני: מי שמעלה אלה השמאים שהם למעשה קובעים את ערך קרקע.

אילן דגני: מנהל מקרקעי ישראל כפוף - - -

מירי רגב: השמאי לא יכול לקבוע מחיר קרקע של מנהל מקרקעי ישראל.

אילן דגני: השמאים הם של משרד המשפטים.

מירי רגב: - - כדי שהאוצר ירוויח ויספסר על הקרקע.

אילן דגני: בעניין הזה, לא הצלחתי להבין איך חשבתם להשליך את העניין של מחיר למשתכן על אנשי מילואים.

אלה ירניצקי: אנחנו לא יודעים כמה אנשי מילואים ישתתפו, אנחנו בוודאי לא ניתן לקבלן שהוא איש מילואים הטבה על כל היחידות.

איתן כבל: אני רוצה להציע.

איתן כבל: שום דבר כאן הוא לא חדש.

איתן כבל: גם "מחיר למשתכן" ו"בנה דירתך" הומצאו בשנת 1992.

איתן כבל: היתה לי הזכות להיות חלק מהממציאים של המחיר למשתכן.

איתן כבל: היום קוראים לזה בשם יפה "דיור בר השגה".

איתן כבל: בסוף אתה קובע כללים ואתה יכול לקבוע.

איתן כבל: הגיעו כבר טילים לירח.

איתן כבל: אפשר לשבת ולהגדיר שבכל פרויקט אתה מקצה איקס.

איתן כבל: כמו שאתה נותן למי שיש לו נקודות זכות כאלה ואחרות, אתה אומר לו: תגיש לי את הנתון הזה והזה.

איתן כבל: הוא בא ואז אתה יודע לתת לו את העדיפות בתוך הסך הכללי.

איתן כבל: זאת לא המצאה חדשה.

איתן כבל: היינו רוצים לקחת את המחיר למשתכן וללכת איתו צעד נוסף כי מחיר למשתכן הוא יותר זול אבל זה לא מצב שכולנו באין ברירה עומדים רק במחיר למשתכן.

איתן כבל: אני מוכן לעזור לכם.

איתן כבל: לשבת ולעזור לכם איך עושים את הכללים ואיך מגדירים את זה במשרד הבינוי והשיכון.

איתן כבל: יש שם את כל ההיסטוריה ואת כל המידע המצטבר שיכול לסייע.

מירי רגב: פה אפשר לעשות את זה בדיוק כמו שעשינו עכשיו ל-20% מבני המקום.

קריאה: גם במחיר למשתכן אין לבני המקום.

קריאה: גם אם בני המקום יש היום בעיה.

אלה ירניצקי: בימים אלו יש בג"ץ ואנחנו מחכים להחלטה.

אלה ירניצקי: זה נשמע פשוט וכולנו באותו צד.

אלה ירניצקי: יש מכרזים שמוקפאים.

אלה ירניצקי: זה לא כל-כך פשוט להקצות בפרויקט.

מירי רגב: אם יש מדיניות ממשלה אז היא יורדת כלפי מטה למשרדים.

מירי רגב: בהיבט הזה משרד המשפטים יכול לתת את התוקף שלו, כמו שאנחנו עושים עם ההבחנה המותרת.

מירי רגב: אם אנחנו רוצים באמת לתעדף את אותם אנשי מילואים שמגיעים ועושים ימי מילואים והם היחידים שעושים את זה, אז המדינה תמצא את אותם כללים כדי להיטיב איתם.

מירי רגב: בעיות בוודאי שיש.

אלה ירניצקי: אנחנו אומרים שאנחנו מחכים לפסיקה של בג"צ גם בעניין הזה כדי לראות איך אנחנו מיישמים.

אלה ירניצקי: הרצון קיים.

אילן דגני: אמנם אנחנו עוסקים היום באנשי המילואים, אבל צריך לזכור שלמעשה המנהל באופן קבוע במהלך השנים האחרונות, עובד מול פרויקט המגורים של צה"ל להקצאות בפטור ממכרז - - -

איתן כבל: אל תעלה את זה, אין לזה שום קשר.

איתן כבל: זה לא דומה.

איתן כבל: איש קבע לא היה יום אחד במילואים.

אילן דגני: אין שום הנחות על ההקצאות האלה.

איתן כבל: תסלח לי, הם מגיעים כפרויקט, הם מקבלים את זה במכרז.

איתן כבל: בוודאי, היו באים לראש העין, היו באים לשוהם אם היו מקבלים את זה במחירים הרגילים?

אילן דגני: על הקרקע הם לא מקבלים שום הנחה.

איתן כבל: זה לא הנושא.

כרמל שאמה-הכהן: עופר גבריאלי, בבקשה.

עופר גבריאלי: בהקשר לאותה הטבה שנותנים.

עופר גבריאלי: מעבר למדרגות האלה, שברוב המקרים הן לא ישימות, אני יכול להגיד לכם מניסיון אישי שלפני כשנה וחצי פניתי להתעניין בנושא של רכישת קרקע ונתקלתי בתופעה אחרת שלא דיברנו עליה עדיין והיא שאחרי שהתמקחתי עם היזם על המחיר – בסוף הבנתי שאין לי את היכולת – אבל, כשהתמקחתי איתו על המחיר, הובהר לי שאותה הטבה של ה-50,000 שקל הוא בולע אותה ואני לא אקבל אותה.

עופר גבריאלי: אני מתמקח איתו על מחיר ואני סוגר מחיר וזה המחיר שלי.

עופר גבריאלי: זה שאני בנוסף, כקונה מן המניין, גם איש מילואים שזוכה לאותה הטבה, הוא כבר יבלע אותה, הוא ייהנה ממני.

אילן דגני: היזם לא מקבל את הנחה.

עופר גבריאלי: אני פונה לקבל את ההנחה אבל הוא נהנה ממנה.

אילן דגני: אבל היזם לא זכאי להנחה.

עופר גבריאלי: כביכול אני מקבל את זה.

עופר גבריאלי: זה חלק מהדיל.

עופר גבריאלי: הוא אומר לי: או שאתה קונה ב-1,550,000 שקלים או שאתה קונה ב-1,500,000 ואת ה-50,000 אתה מבקש ונותן לי.

איתן כבל: היזם כבר לקח בחשבון את ה-50,000.

אילן דגני: זאת הקצאה שהמנהל מקצה לך או שהיזם מקצה לך את יחידת הדיור.

עופר גבריאלי: יש הרחבות של המנהל שיש יזם שהוא זה שמנהל את המכרז.

אילן דגני: בהרחבות למעשה מדובר בהקצאות בפטור ממכרז שניתנו לישובים חקלאיים.

אילן דגני: שם, למעשה בא אותו יזם – למעשה אתה קונה מאותו יזם שירותי בנייה.

אילן דגני: אתה עושה את העסקה מול המנהל כלפי הקרקע ומקבל את ההנחה אם אתה זכאי לה לפי הקריטריונים ואתה קונה שירותי בנייה מהקבלן.

עופר גבריאלי: תבדוק, למשל, במושב הבונים ותראה שזה לא כך.

אילן דגני: במושב הבונים ההרחבה הזאת נעצרה כבר 3 שנים כי יש שם מישהו שאני לא יודע מה הוא עושה שם, יפתח הבנאי.

עופר גבריאלי: אני נותן לך דוגמה מהשטח ואומר לך ששם אתה לא יכול להפריד בין הקרקע לרכישה.

אילן דגני: אבל אתה קונה שם שירותי בנייה.

אילן דגני: בגלל שזה לא התחום שלך, אתה מפספס את הנקודה.

עופר גבריאלי: אני מנסה לענות לך על זה.

עופר גבריאלי: אני אומר לך שכשאתה מתעניין לבצע עסקה, לא נותנים לך לעשות את ההפרדה בין הרכישה של הקרקע מול המנהל ורכישת שירותי בנייה מול היזם.

עופר גבריאלי: מוכרים לך חבילה אחת, take it r leave it.

אילן דגני: בבונים באופן ספציפי אסור להם ולראייה, ההרחבה הזאת כבר תקועה למעלה מ-3 שנים בגלל הדברים האלה.

אייל בוטון: אני בן 48 ומשרת פעיל במילואים.

אייל בוטון: בלי להיכנס לויכוח פה, אני רוצה להגיד בשתי מילים משהו ואחר-כך יש לי פיתרון למנהל.

אייל בוטון: בכובע האחר שלי אני עורך דין פרטי ומתעסק הרבה עם המנהל ומכיר את ההנחה.

אייל בוטון: אני מאוד מברך אותם על הצעד הזה אבל אני חושב שהוא מפספס ולא באמת נותן את הזכות שנותנים פה.

אייל בוטון: מה שמאפיין את האנשים פה – כולם מבוגרים פה, אין פה ילד שמשרת מילואים.

אייל בוטון: כולם פה אנשי משפחה, כולם פה שמו את שירות המילואים לפני הבית ולפני הכיס שלהם ולפני השיקולים הכלכליים שלהם.

אייל בוטון: לדעתי, המדינה צריכה לקחת אחריות על זה.

אייל בוטון: המדינה ולא הצבא צריכה לקחת אחריות.

אייל בוטון: אחת הדרכים בהם המדינה יכולה לקחת אחריות ויפה מה שהוצג פה על איך מתייחסים לזה בארצות הברית, זה באמת לתת הטבות לאותם משרתי מילואים.

אייל בוטון: היום יש הרבה סקטורים שיש להם לובי מאוד חזק במדינה, שיש להם כללי העדפה בחקיקה.

אייל בוטון: יש גופים רציניים שיש להם כל מיני הטבות והנחות.

אייל בוטון: גם מנהל מקרקעי ישראל נותן הנחות.

אייל בוטון: הוא נותן הנחות לניצולי שואה, לנכים ולהרבה אנשים.

אייל בוטון: הוא לא מצמצם את ההנחות האלה.

אייל בוטון: הוא לא אומר לניצול שואה: אתה תקבל הנחה רק אם תקנה בית באזור עדיפות א'.

אייל בוטון: מה פתאום?

אייל בוטון: אתה צריך לשלם דמי הסכמה למנהל כשאתה מוכר את הבית שלך?

אייל בוטון: תקבל הנחה.

אייל בוטון: אתה צריך לשלם דמי חכירה מהוונים, תקבל הנחה.

אייל בוטון: אני הייתי מבקש שהמנהל יחיל את אותו דבר.

אייל בוטון: חבר הכנסת כבל כבר דיבר על זה.

אייל בוטון: בואו נעשה חשבון במנהל.

אייל בוטון: כל אדם עם תעודת הזהות שלו יש לו חשבון במנהל.

אייל בוטון: תשימו שם זיכוי 50,000 ואני אנצל את זה איך שאני רוצה.

אייל בוטון: יש לי בית היום במושב ולא רוצה לקנות עוד בית.

אייל בוטון: אבל אני רוצה שכשאני אמכור את הבית וירצו ממני מיליון שקלים דמי הסכמה, לקבל הנחה של 50,000 שקלים.

אייל בוטון: אין סיבה שלא אקבל.

איתן כבל: אם לא קיבלת בסיבוב הראשון.

אייל בוטון: ייזקף לזכותי איזה בנק ואני אנצל את הסכום הזה מתי שאני רוצה.

אייל בוטון: אם אבחר לגור בצפון אז תהיה לי זכות.

אייל בוטון: מה שהמנהל עשה בהחלטה שלו וזה התעכב בבג"צ ויש סיכוי שבג"צ כזה יתקבל.

אייל בוטון: יש שאלה האם זה מידתי או לא מידתי.

אייל בוטון: לי יש 40 ימי מילואים בשנה מגיל 25, הרבה ימי מילואים.

אייל בוטון: אם המדינה תחליט שלי כבר מגיעה ההטבה הזאת של 50,000 שקלים, מה זה משנה מתי אני אנצל את זה.

אייל בוטון: זה פותר את הבעיה של מי שהפסיק מילואים ולא הצליח בגיל 44 לקנות בית.

אייל בוטון: אז הוא יקנה את הבית בגיל 49.

אייל בוטון: מה קרה?

אייל בוטון: למה המדינה לא צריכה לעשות את זה?

אייל בוטון: אני חושב שלמנהל יהיה יותר קל לחיות עם החלטה כזאת.

אייל בוטון: בסוף אני מתחשבן עם המדינה.

אייל בוטון: עכשיו יש רפורמה ואני הולך לקנות את הזכויות שלי.

אייל בוטון: למה שלא יתנו לי הנחה ברכישת הזכויות שלי מהמנהל?

אייל בוטון: אני חושב שאם עושים פיתרון כזה, זה מסיר את כל המגבלות ומונע הרבה דיונים, עם אזור עדיפות א', עם זכויות למשתכן, עם הטבה לזה.

אייל בוטון: מה זה רלוונטי?

מירי רגב: אילן, דבר כזה יכול לעבור במנהל?

אילן דגני: לדעתי לא.

אייל בוטון: בוודאי שהוא יכול לעבור.

איתן כבל: הוא שואל האם במנהל מסוגלים לחשוב על דבר כזה?

אייל בוטון: מחלקת שיווק, אם היא מסתכלת, היא לא עובדת בכלים האלה.

אייל בוטון: אני מוכן להוביל מהלך כזה.

מירי רגב: אתה מוכן לכתוב את זה בצורה מסודרת?

אייל בוטון: כן.

מירי רגב: תכתוב את הרעיון בצורה מסודרת ונראה איך אנחנו מקדמים את זה.

רז טישלר: אני מג"ד תותחנים.

רז טישלר: אני חושב שיש קושי נוסף במימוש הדברים, במיוחד לרמת החיילים, הח"פשים.

רז טישלר: למה?

רז טישלר: בגלל שחוק המילואים היום מגדיר איקס ימי מילואים שמותר לעשות במהלך השלוש שנים.

רז טישלר: כשאני מסתכל במצטבר ב-6 שנים, אז לא עוברים את ה-85 ימים.

רז טישלר: שנית, גם בגלל המשאבים שקיימים בתוך הצבא, קרי ימי המילואים שקיימים.

רז טישלר: בשנה הראשונה באמנון גדוד שלדי אני קורא לחייל ל-5-6 ימים.

רז טישלר: בשנה השנייה אני קורא לו לאימון גדוד מלא לעוד 5-7 ימים ובשנה השלישית אני קורא לו ל-23-24 ימי מילואים.

רז טישלר: בסך-הכול אין גם את ה-10 ימים מצטבר כל שנה.

רז טישלר: אין לי את המצטבר של 80 ימים במשך 6 שנים.

רז טישלר: אני אומר את זה בהקשר של הח"פשים כי קצינים ובעלי תפקידים מיוחדים עוברים את זה ואין בעיה.

רז טישלר: רוב האנשים במילואים זה בעצם החיילים והם לא זכאים להטבה הזאת.

איתן כבל: ברשותך אני רוצה לתקן ואם הקמל"ר יתקן אותי אז זה מצריך תיקון.

איתן כבל: אנחנו מתייחסים היום לחייל שמקבל תעודה.

איתן כבל: הובלנו עכשיו את התיקון שזה יהיה ל-3 שנים.

איתן כבל: מי שנושא את התעודה הזאת, מבחינת מערכת הביטחון וצה"ל הוא נקרא חייל בשירות מילואים פעיל.

איתן כבל: אני לא מציע שנתחיל לרדת או לעלות ברזולוציות.

איתן כבל: צה"ל כבר הגדיר וברגע שהוא נתן את התעודה לאותו חייל, מנקודת המבט של מערכת הביטחון הוא זכאי לכל הטבה.

רז טישלר: השאלה האם ההטבה היא לפי התעודה או לפי הסעיפים?

אבי סייג: איתן, הוא צודק.

אבי סייג: היום מוגדר 6 שנים וימים.

אבי סייג: הוא לא מגיע לזה.

אבי סייג: אולי נרחיב את זה, לא 6 שנים אלא 10 שנים.

ליאור אטיאס: השוני הוא כרגע ב-3 שנים 20 יום, זה המצב היום.

איתן כבל: חייבת שתהיה התאמה בין כל המערכות.

איתן כבל: אי-אפשר שכל מערכת תחליט לעצמה איך היא קובעת את היחס שלה מהו חייל מילואים.

איתן כבל: היא לא צריכה להגיד אם הוא עשה 20 יום או 30 יום, זה לא מעניין אותה.

איתן כבל: מערכת הביטחון וצה"ל ידעו להגדיר מהו חייל מילואים פעיל, מי שנושא את התעודה ומקבל אותה והוא צריך להיות אוטומטית זכאי.

איתן כבל: אם לא, כל אחד יקבע לעצמו כללים.

רז טישלר: זה הקושי שדיברתי עליו.

רז טישלר: אולי תעשו את זה בחקיקה.

שוקי בן-ענת: חבר הכנסת כבל, יש שתי זכאויות שהן שונות.

שוקי בן-ענת: האחת זאת הזכאות הזאת כי היא רב שנתית והשנייה זכאות "פרח" שהיא חד שנתית למרות התלת שהוצג והיא מחושבת לפי שנה אקדמאית.

שוקי בן-ענת: זה עניין טכני, תיעשה התאמה.

מירי רגב: אבי, אתה מסכם את הדברים?

אבי סייג: בהצעה שאייל יעשה, נכניס את זה.

איתן כבל: זה מסוג הדברים שצריך לטפל מייד.

מירי רגב: לא, צריך לטפל בזה מייד.

אבי סייג: אמרתי לאייל שעד מחר הוא עושה את זה כדי שזה ייכנס בשבוע הבא לישיבה במנהל.

מירי רגב: אני רוצה לקדם בברכה את יאקי ודמני מנכ"ל אלקטרה שיזם את הפרויקט "חברות מתגייסות".

מירי רגב: כל איש מילואים שמפטרים אותו בגלל שהוא שירת במילואים, החברות ינסו לדאוג לו לעבודה.

מירי רגב: אני רוצה לברך אותך.

מירי רגב: עוד נדבר על זה באודיטוריום ובמליאת הכנסת.

מירי רגב: אני חושבת שהחברה האזרחית שמתגייסת לטובת אנשי המילואים ומי שהרים את הכפפה זה יאקי, זה דבר נהדר.

מירי רגב: זה חשוב אבל הממשלה צריכה לטפל בזה בחקיקה.

מירי רגב: לכן, במקביל לצעד שעושה יאקי עם אנשי העסקים השונים כדי לטפל במערך המילואים ובאותם אנשי מילואים שמפטרים אותם מעבודה, אנחנו במקביל מוליכים הצעת חוק לתגמול מעסיקים שמשרתים במילואים יותר מ-60 יום בשנה.

מירי רגב: ברוך הבא יאקי.

כרמל שאמה-הכהן: אני רוצה לחזק את דבריה של חברת הכנסת רגב.

כרמל שאמה-הכהן: אני חושב שכל חברה עסקית שלוקחת על עצמה פעילות כזאת ותרומה כזאת, זאת הפעולה הלוביסטית הטובה ביותר שהיא יכולה לעשות בכנסת ישראל.

כרמל שאמה-הכהן: יישר כוח ותמשיכו לעשות את זה, בטח בוועדת הכלכלה.

כרמל שאמה-הכהן: סליחת הלוביסטים אם פגענו בפרנסה שלהם.

זוהר בן-דוד: אני מג"ד, כבר 25 שנה במילואים.

זוהר בן-דוד: כמות ימי המילואים שאני עושה בשנה עומדת על 90 יום שהם רשומים.

זוהר בן-דוד: באופן לא פורמאלית אני עושה 150 ימי מילואים.

מירי רגב: איזה פראייר אתה.

זוהר בן-דוד: את פראיירית.

עלה מיקנובסקי: אתה יכול להסביר איך אתה עושה את זה?

אבי סייג: איפה אתה עובד?

זוהר בן-דוד: אני לא רוצה לפרוס פה את הנושא האישי שלי, זה לא המקום.

זוהר בן-דוד: אני פוטרתי ממקום העבודה שלי לפני שנה.

זוהר בן-דוד: היום אני משתדל לדחוף את עצמי ולעבוד כעצמאי בתחום של הייעוץ הכלכלי והליווי הכלכלי כדי להחזיר את כל השנים שפספסתי בתחום הזה כעצמאי והשערות הלבנות זה מזה.

זוהר בן-דוד: אני לא מתכוון להפסיק לעשות שירות מילואים.

זוהר בן-דוד: יש לי 3 ילדים.

זוהר בן-דוד: אחד מהם משרת ביחידה מובחרת, השני ילך אחריו ליחידה מובחרת וגם השלישי ילך אחריו ליחידה מובחרת והם יעשו שירות מילואים.

זוהר בן-דוד: אם נקבל את ההטבות ואם לא נקבל את ההטבות בכל מקרה, זה החינוך שאנחנו נותנים בבית.

זוהר בן-דוד: הם רגילים לראות אותי עם המדים והמדים נמצאים באותו תמיד.

אבי סייג: לדעתך פוטרת בגלל המילואים?

זוהר בן-דוד: לא לדעתי, נאמר לי בפרצוף.

כרמל שאמה-הכהן: זה הדבר הכי מחריד ששמעתי פה היום, שמפטרים אנשים עקב מילואים.

מירי רגב: בושה וחרפה בחברה שלנו.

כרמל שאמה-הכהן: זה באמת הכנסת צריכה לחדד את הדברים.

זוהר בן-דוד: בגלל זה אנחנו פה על בגדי עבודה ולא על בגדי א', אנחנו באנו לעבוד.

זוהר בן-דוד: זה היום הראשון שמפה אנחנו מתחילים לעשות מהלך שהאנשים שיושבים פה ובוועדות האחרות ידאגו ויוודאו שההחלטות שיתקבלו פה יצאו מהכוח אל הפועל ובזמנים שאנחנו מכירים, של הצבא.

זוהר בן-דוד: אנחנו נשב ונדאג באחריות שזה ייעשה כי זה חשוב לנו.

זוהר בן-דוד: יש לנו חיילים שאנחנו מובילים, יש לנו אנשים שאנחנו מסתכלים להם בעיניים.

זוהר בן-דוד: יש לנו משפחות שאנחנו מסתכלים עליהם.

זוהר בן-דוד: כשאני מגיע לשירות מילואים אני לא יכול להיות פסיכולוג, איש עבודה, איש כספים, איש תעסוקה וגם לאמן את החיילים שלי להיות מוכנים לרגע האמת.

זוהר בן-דוד: אני צריך את העזרה שלהם.

זוהר בן-דוד: זה במאמר מוסגר.

זוהר בן-דוד: במסגרת הנושאים שוועדת הכלכלה עוסקת, אני חושב שההטבות שמנהל מקרקעי ישראל נותנים לעניין הדיור צריכים לבוא גם ליזמים שרוכשים קרקע ממנהל מקרקעי ישראל ובמיוחד בפריפריה.

זוהר בן-דוד: במהלך השנים האחרונות נתקלתי בהרבה מאוד יזמים שגם מעסיקים מילואימניקים וגם גרים בפריפריה ששם חשוב נושא העבודה.

זוהר בן-דוד: הם לא מקבלים שום הטבה ממנהל מקרקעי ישראל בנושא של רכישת הקרקע.

זוהר בן-דוד: אז תיקון נוסף לבנייה, גם הנושא של קרקע ליזמות.

זוהר בן-דוד: אני מדבר על אזורי תעשיה באזור כרמיאל, באזור התעשייה בדלתון, באזור התעשייה בציפורית ובקדמת הגליל והקשת גדולה.

זוהר בן-דוד: שם יתנו הטבה אמיתית ליזם, לא של 50,000 שקלים, ויעגנו את זה בעובדות נוספות כמו שהוא מעסיק אנשים שעושים שירות מילואים או שהוא עשה שירות מילואים.

זוהר בן-דוד: כך אנחנו נרוויח כמה דברים, גם ייפתחו מפעלים חדשים, גם יינתנו מקומות עבודה באזור הפריפריה וגם נרוויח הכרה והטבה לאותם אנשים שבאמת מבצעים מילואים.

זוהר בן-דוד: תודה רבה.

כרמל שאמה-הכהן: חבר הכנסת מגלי והבה, בבקשה.

מגלי והבה: אדוני היושב ראש.

מגלי והבה: אני רוצה לברך את חבריי בשדולה, איתן כבל ואת מירי וגם את אלה שעוסקים במלאכה.

מגלי והבה: כמי שלבש את המדים האלה שנים רבות יודע – כשאיתן קורא או לפניו עוד בקנסות הקודמות שהיינו פה, כל מה שצריך לעשות אנחנו עושים.

מגלי והבה: מטריד אותי באופן אישי, כממשלה וכממסד שאנחנו לא עומדים במה שאנחנו מתחייבים.

מגלי והבה: דבר נוסף שמטריד אותי זה מספרם של אלה שלוקחים על עצמם את הנטל.

מגלי והבה: אנחנו רואים שהם נמצאים בירידה.

מגלי והבה: כשאני קורא שחיילי המילואים ומפקדי המילואים אומרים שהם מתאמנים פחות, אז מישהו טומן את ראשו בחול ולא מפיקים לקחים ולא לומדים.

מגלי והבה: אני אומר לחבריי בשדולה פה.

מגלי והבה: כל פעם אנחנו שומעים את הדברים, מכירים אותם ולא לומדים את הלקחים.

מגלי והבה: אני לא רוצה להכניס אתכם לתחושה שלי לגבי מה שהיה ברמת הגולן, שזאת עוד פאשלה מהפאשלות.

מגלי והבה: זה מצטרף למי שאוהב את המדים האלה ויודע שכשמזלזלים בדברים הקטנים כך מגיעים לדברים הגדולים.

מגלי והבה: לכן, במאבק שלכם אנחנו נעמוד לרשות השדולה.

מגלי והבה: נעשה הכול על מנת שההבטחות תקוימנה.

מגלי והבה: אלה שתולים בנו הרבה תקוות, חובת ההוכחה היא עלינו.

מגלי והבה: לצערי הרב בהרבה מקרים אנחנו לא עומדים בהתחייבויות אלה.

מגלי והבה: כל-כך הרבה שנים אנחנו הפראיירים ולא אתה שמקבלים את חוסר השוויון הזה בתוך החברה הישראלית.

מגלי והבה: לכן אנחנו צריכים להיות יחד איתכם במאבק שלכם, בזכויות שלכם ובצדק שאתם מייצגים בחברה שלנו.

מגלי והבה: תודה.

מירי רגב: אנחנו לקראת סיכום.

מירי רגב: אני חושבת שהדיון הזה היה דיון חשוב.

מירי רגב: אין הרבה הטבות שהן משמעותיות כל-כך לאנשי המילואים כמו ההטבה הזאת של מנהל מקרקעי ישראל.

מירי רגב: לכן אנחנו נמשיך ונעסוק בסוגיה הזאת עד שנמצא את הפיתרון הטוב ביותר כדי לתגמל את אנשי המילואים.

מירי רגב: להפוך את הסיסמה של תגמול של אנשי מילואים למשהו אמיתי בשטח, שאיש המילואים ירגיש שהוא יוצא למילואים, הוא עושה את זה בגאווה אבל המדינה ששלחה אותו למילואים היא זאת שגם תתגמל אותו.

מירי רגב: לא בטובה, לא בכפיה, אלא בזכות זה שהוא עשה מילואים.

מירי רגב: לכן אני חושבת שהדיון פה היה דיון חשוב.

מירי רגב: יש פה שני נושאים שרשמתי לעצמי כנושאים שנצטרך להמשיך לטפל בהם, גם בצוות המצומצם של כבל ושלי.

מירי רגב: אנחנו נשב עם פורום המג"דים, המח"טים, ח"פשים וקמל"ר כדי לסגור את הנושאים.

מירי רגב: אחר-כך נביא את זה בצורה מסודרת לדיון נוסף אצלך, אדוני היושב ראש, ברגע שאתה תחליט שהדיון הזה מספיק בשל כדי להעלות את זה אצלך שוב.

מירי רגב: ראינו פה קצת מתח, אני לפחות רגילה אליו בגלל שאני מלווה את נושא המילואים כבר כמעט שנתיים.

מירי רגב: בתפקידי כמחוקקת וגם בתפקידי כדוברת צה"ל וכמי ששירתה 25 שנה בצבא.

מירי רגב: מצד אחד, אפשר להרגיש לא נוח אבל מצד שני אפשרות לראות שיש אנשי מילואים, שגם אם כרגע הם לא עושים מילואים, הם נמצאים הרבה מאוד שעות בכנסת לטובת אנשי מילואים שכן עושים מילואים.

מירי רגב: אני חייבת להגיד את הדבר הזה כי אני מאוד מעריכה את העבודה שעושים אבי ועלה והם עוזרים לי באופן אישי בוועדת כוח אדם ומילואים בנוסף כמובן לצבא.

מירי רגב: אני חושבת שזה טוב שישנם גורמים שהם לא מרושתים עם הצבא, שלפעמים הם יכולים להעיר את הצבא לעשות דברים.

מירי רגב: כולנו מבינים על מה מדובר.

מירי רגב: עם כל זה שאנחנו אוהבים את הצבא ורוצים לשמור על הצבא, לפעמים גופים חיצוניים גורמים לנו לעשות דברים אחרים.

מירי רגב: לכן אני יודעת שכל מי שנמצא פה בא במטרה אחת: לסייע לאנשי המילואים, לסייע למערך המילואים.

מירי רגב: זה לא לסייע לכם, זה כדי שאנחנו נמשיך לשרוד במדינה הזאת בצורה מכובדת.

מירי רגב: באמת תודה.

מירי רגב: בואו נשים את כל הדברים בצד וננסה להתקדם עם היום הזה כי זה יום שעבדנו עליו הרבה מאוד ימים ושעות.

מירי רגב: זה התחיל טוב בוועדה שלך, כבוד היושב ראש.

מירי רגב: שוב תודה רבה לך, כרמל, על הסיוע ועל הדיון החשוב הזה.

מירי רגב: זה ימשיך עד לשעה 6 בערך בנושאים שונים שיעסקו כולם בנושא המילואים.

כרמל שאמה-הכהן: אנחנו נסיים כי יש לנו דיון חשוב בעוד 4 דקות.

כרמל שאמה-הכהן: ראשית אני רוצה לומר תודה ליוזמי הדיון.

כרמל שאמה-הכהן: אני חושב שללא היוזמה שלכם לא היה מתקיים דיון בוועדת הכלכלה.

כרמל שאמה-הכהן: בדרך-כלל ועדת הכלכלה עוסקת בנושאים אחרים והנושא הוא חשוב ביותר.

כרמל שאמה-הכהן: תודה לקצין מילואים ראשי על הנוכחות וההשתתפות.

כרמל שאמה-הכהן: ישנם שני נושאים שהכנסת צריכה לפעול בנושא מערך המילואים.

כרמל שאמה-הכהן: אחד, אלה עוולות שנגרמות לאנשי מילואים בגין השירות שלהם.

כרמל שאמה-הכהן: פה יש לנו חובה מוחלטת, ללא סייג, כמעט ללא שום איזון, למנוע אותן ולחסום אותן, למשל פיטורים ודברים אחרים.

כרמל שאמה-הכהן: מהצד השני, תגמול והטבות או פיתרונות לבעיות שנוצרות עקב שירות במילואים ולאזן הפסדים כאלה ואחרים.

כרמל שאמה-הכהן: לא רק כלכליים אלא גם משפחתיים וכלכליים כפי שתואר פה.

כרמל שאמה-הכהן: כאן, כמובן, תמיד יבוא הצורך לאזן בין אילוצים של תקציב ודברים אחרים, אבל הנכונות קיימת.

כרמל שאמה-הכהן: כמו תמיד זה תלוי גם בכם.

כרמל שאמה-הכהן: זה תלוי כמה אתם תהיו פה ערניים, נוכחים ודוחפים.

כרמל שאמה-הכהן: בכנסת יש הרבה נושאים חשוב.

כרמל שאמה-הכהן: אמנם אנחנו נמצאים פה אבל ברגע אחרי שהדיון מסתיים כל אחד מאיתנו הולך לדיונים אחרים, יותר חשובים ופחות חשובים.

כרמל שאמה-הכהן: אם מישהו לא מקפיד לשים את הדברים על סדר יומה של הכנסת ושל הוועדות, מטבע הדברים גם דברים חשובים מתמסמסים.

כרמל שאמה-הכהן: לכן זה צעד נכון לשים דבר על סדר-היום.

כרמל שאמה-הכהן: אנחנו מאחלים לכם המשך הצלחה באירוע המרכזי באודיטוריום ובשאר הדיונים בוועדות.

כרמל שאמה-הכהן: הכי חשוב שיש לכם פה דלת פתוחה.

כרמל שאמה-הכהן: ועדת הכלכלה מצדיעה לכם, אתם עושים דבר שבעצם מדינת ישראל נשענת עליכם יום יום.

כרמל שאמה-הכהן: תודה רבה, הישיבה נעולה.